[image: image1.png]


  
Република Србија

ГРАД ВРАЊЕ

ГРАДСКА УПРАВА 
ОДСЕК ЗА УРБАНИЗАМ
Оделење  за урбанизам,
имовинско правне послове и 

комунално стамбене делатности
ROP-VRE-2272-LOC-1/2017
Број:353-28/2017-08/1

В Р А Њ Е
                  Оделење за урбанизам, имовинско-правне послове и комунално стамбене делатности Градске управе Града Врања, решавајући по захтеву Мишић Верице и Алексић Јована, обоје из Врања, за издавање Локацијских услова за реконструкцију и доградњу постојећег стамбеног објекта, спратности По+П на кат.парцели број 7564 КО Врање 1, у оквиру Плана генералне регулације Зоне 1, поднетог преко пуномоћника, дипл.инг.арх.Јовановић Сузане  из Врања  на основу  чл.8ђ а у вези са чл.53а Закона о планирању и изградњи  („Сл. гласник РС“ бр.72/2009, 81/2009-испр., 64/2010-одлука УС, 24/2011, 121/2012, 42/2013-одлука УС, 50/2013-одлука УС, 98/2013-одлука УС, 132/2014 и 145/2014) и члана 8 Правилника о поступку спровођења обједињене процедуре електронским путем („Службени гласник РС“ бр.113/2015), чл.5 став 3 Уредбе о локацијским условима („Сл. гласник РС“ бр.35/2015) и чл.210 Закона о општем управном поступку („Сл. лист“ бр.33/97 и 31/01 и „Сл. гласник РС“ бр.30/2010) и Решења Градске управе Града Врања о давању овлашћења под бројем 031-43/2013-05-1294 од 10.04.2013.године,  доноси 
                                                            З А К Љ У Ч А К 


ОДБАЦУЈЕ СЕ захтев Мишић Верице и Алексић Јована, обоје из Врања за издавање  Локацијских услова, под бројем 353-28/2017-08-1 од 03.02.2017.године, за реконструкцију и доградњу постојећег стамбеног објекта  спратности По+П  на кат.парцели број 7564 Врање 1 у оквиру Плана генералне регулације Зоне 1, због неиспуњености формалних услова по захтеву.


             O б р а з л о ж е њ е



Мишић Верица и Алексић Јован обоје из Врања, поднео је захтев за издавање  локацијских услова за реконструкцију и доградњу постојећег стамбеног објекта, спратности По+П, на кат.парцели број 7564 КО Врање 1   у оквиру Плана генералне регулације Зоне 1.

Надлежни орган је провером испуњености формалних услова за поступање дефинисаних чланом 7 Правилника о поступању спровођења обједињене процедуре електронским путем („Службени гласник РС“ бр.113/2015) утврдио да је надлежан за поступање по захтеву, да  захтев није 
поднет у прописаној форми, и од овлашћеног лица да је уз захтев приложено идејно решење али потребни подаци и прилози су некомплетни, приложен је доказ о уплати прописане локалне административне таксе за подношење захтева и доказ о уплати накнаде за ЦЕОП. 
Такође је чланом 3 Правилника о поступку спровођења обједињене процедуре електронским путем („Сл. гласник РС“ бр.113/2015) 
прописано да „сва акта која доносе, односно размењују, надлежни орган и имаоци јавних овлашћења у обједињеној процедури као и други документи које подносилац захтева, надлежни орган и имаоци јавних овлашћења достављају у обједињеној процедури, достављају се у форми електронског документа, у pdf формату, потписаном квалификованом електронским потписом.Кроз Упутство-формати електронских докумената и њихово достављање ЦЕОП-у из априла 2016. Године дефинисано је да сви документи који се подносе, односно размењују у обједињеној процедури кроз ЦИС треба да буду потписани квалификованим електронским потписом, укључујући и доказе о извршеним плаћањима.Папирни документи се преводе у електронску форму тако што се скенирају у pdf формату и након тога потписују квалификованим електронским потписом физичког лица који електронски потписују захтев, односно пријаву у обједињеној процедури, уз коју се та документација подноси, који својим електронским потписом потврђује истоветност електронске копије оригиналном документу издатом у папирној форми у ком случају надлежни орган може, ради провере, накнадно тражити да му се на увид и сравњање достави изворни документ у папирној форми.
Чланом 6. Правилника прописано је да се поступак издавања локацијских услова покреће подношењем захтева надлежном органу кроз ЦИС, и да се уз захтев прилаже идејно решење, израђено у складу са правилником којим се уређује садржина техничке документације и доказ о плаћеној административној такси за подношење захтева и накнади за Централну евиденцију.

Чланом 7 Правилника о поступку спровођења објекдињене процедуте електронским путем („Сл.гласник РС“ бр.113/2015) прописано је да по пријему захтева за издавање локацијских услова надлежни орган проверава испуњеност формалних услова за поступање по том захтеву, односно проверава да ли је:

-Надлежан за поступање,

-Захтев поднет у прописаној форми и да ли садржи све прописане податке,

-Уз захтев приложено идејно решење,

-Уз захтев приложен доказ о уплати прописане таксе и накнаде.

Уз захтев је приложено Идејно решење у електронском формату и по провери да ли је исто урађено у складу са подзаконским актима и Упутству-формати електронских докумената техничке документације и њихово достављање у ЦЕОП-у објављен од стране надлежног министарства утврђено је да идејно решење није урађено и не садржи прописане податке за издавање локацијских услова и то:
-не садржи податке о бруто површини постојећег објекта и бруто површини објекта после реконструкције и доградње.


Чланом 8 став 2 Правилника о поступку спровођења објекдињене процедуре електронским путем („Сл.гласник РС“ бр.113/2015) прописано је да ће надлежни орган захтев за издавање локацијскох услова одбацити закључком и када идејно решење не садржи све податке потребне за издавање локацијских услова.

Због свега напред наведеног, Секретаријат за урбанизам и имовинско-правне послове Градске управеГрада Врања, није могла даље да
поступа по предмету, те је у складу са чланом 8.став 1 Правилника о поступку спровођења обједињење процедуре електронским путем („Службени гласник РС“ бр.113/2015) донет закључак као у диспозитиву.
Сагласно члану 8. Став 6.истог Правилника, донети закључак производдиће правно дејство уколико подносилац захтева у року од 10 дана од дана пријема овог закључка а најкасније у року од 30 дана од дана објављивања на интернет страници Градске управе Града Врања, не поднесе усаглашен захтев и отклони све утврђене недостатке.


Поука о правном средству:Против овог закључка може се изјавити приговор Градском већу Града Врања у року од 3 дана од дана пријема истог.

                                                                                       

 САВЕТНИК,



                         Радица Милић,дипл.инг.арх.               
